**** Obec Vaďovce

Vaďovce 1, 916 13 Kostolné

HLAVNÁ KONTROLÓRKA

Vaďovce

24.10.2022

Materiál na rokovanie

Obecného zastupiteľstva dňa xx.11.2022

**S T A N O V I S K O  
hlavnej kontrolórky Obce Vaďovce o aktuálnej výške úverovej zaťaženosti obce k dátumu 30.09.2022 pre doloženie Ministerstvu financií SR.**

Materiál obsahuje:

1. Návrh uznesenia
2. Dôvodovú správu
3. Správa o výsledku kontroly

Návrh na uznesenie:

**Obecné zastupiteľstvo vo Vaďovciach dňa xx.11.2022**

**I. prerokovalo:**

Odborné stanovisko Hlavnej kontrolórky o aktuálnej výške úverovej zaťaženosti obce.

**II. berie na vedomie:**

Odborné stanovisko Hlavnej kontrolórky o aktuálnej výške úverovej zaťaženosti obce.

Materiál vypracovala a predkladá: Ing. Mgr. Renáta Saková

**Dôvodová správa:**

V zmysle ustanovenia § 18 f ods. 1 písm. d) zákona č. 369/1990 Zb. o obecnom zriadení v znení neskorších predpisov je úlohou hlavného kontrolóra predložiť správu o výsledkoch kontroly priamo obecnému zastupiteľstvu na jeho najbližšom zasadnutí. V zmysle kontrolnej činnosti hlavného kontrolóra obce Vaďovce je správa o výsledkoch kontroly predkladaná obecnému zastupiteľstvu vyhotovená ako verejný informatívny materiál

so zreteľom na dodržanie osobitných predpisov upravujúcich napr. ochranu osobných údajov, obchodné tajomstvo, daňové tajomstvo a pod. v súlade s princípom dodržiavania práva na informácie a verejnú kontrolu.

Podľa § 17 ods. 15 zákona č. 583/2004 Z. z. o rozpočtových pravidlách územnej samosprávy hlavný kontrolór obce sleduje počas rozpočtového roka stav a vývoj dlhu obce. Dosiahnutie hranice celkovej sumy dlhu podľa odsekov 10 až 12 (t.j. ak celková suma dlhu dosiahne

50 % skutočných bežných príjmov predchádzajúceho rozpočtového roka) je hlavný kontrolór mesta povinný bezodkladne oznámiť Ministerstvu financií SR.

Kontrola bola vykonaná v súlade s kontrolnou činnosťou hlavnej kontrolórky v zmysle § 18d ods.1 zákona č. 369/1990 Zb. o obecnom zriadení, podľa zákona č. 357/2015 Z.z. o finančnej kontrole a audite a o zmene a doplnení niektorých zákonov, v zmysle § 17 ods. 15 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**Správa o výsledku kontroly stavu a vývoja dlhu obce Vaďovce**

**Oprávnená osoba**: hlavná kontrolórka obce Vaďovce Ing. Mgr. Renáta Saková,

**Povinná osoba:** Obecný úrad Vaďovce , Vaďovce 1, 916 13 pošta Kostolné (ďalej len „ OcÚ Vaďovce “),

**Predmet kontroly:** kontrola stavu a vývoja dlhu obce Vaďovce podľa § 17 ods. 15 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,

**Cieľ kontroly**: overiť, či sú dodržiavané pravidlá rozpočtového hospodárenia podľa § 17 zákona č. 583/2004 Z. z.,

**Kontrolované obdobie**: k 30.09.2022

**Miesto a čas vykonania kontroly:** OcÚ Vaďovce od 01.01.2022 do 30.09.2022,

**Dátum zaslania správy:** 05.11.2022

**Použitá legislatíva ku kontrole:**

1. Zákon č. 369/1990 Zb. o obecnom zriadení,

2. Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (ďalej len „RPÚS“),

3. Všeobecne záväzné nariadenia obce Vaďovce schválené uznesením OZ č. 44/2022 ako „Zásady hospodárenia s finančnými prostriedkami obce Vaďovce“.

**Výsledok kontroly**:

Podľa § 17 ods. 15 zákona o RPÚS 13 obce Vaďovce hlavná kontrolórka obce sleduje počas rozpočtového roka stav a vývoj dlhu obce. Ak celková suma dlhu dosiahne 50 % skutočných bežných príjmov predchádzajúceho rozpočtového roka, hlavná kontrolórka je povinná bezodkladne oznámiť Ministerstvu financií SR dosiahnutie hranice celkovej sumy dlhu.

Skutočné bežné príjmy obce Vaďovce k 30.09.20222 =716.818,61 €

Podľa § 17 ods. 7 zákona o RPÚS sa celkovou sumou dlhu obce alebo vyššieho územného celku na účely tohto zákona rozumie súhrn záväzkov vyplývajúcich zo splácania istín návratných zdrojov financovania, záväzkov z investičných dodávateľských úverov a ručiteľských záväzkov obce alebo vyššieho územného celku.

**Záväzky** zo splácania istín, ktoré ale **nevstupujú do dlhovej služby** obce k 30.09.2022:

ŠFRB:

bytovka A: 162.813,70 €

bytovka B: 207.490,45 €

bytovka C: 198.316,36 €

SPOLU: 568.620,51 €

Návratná fin. dotácia 13.302,- € splatná 2027 á 3.325,- €

**Celková suma dlhu obce Vaďovce k 30.09.2022 83.420,57 € inv. úver z PB**

Podľa § 17 ods. 6 zákona o RPÚS obec a vyšší územný celok môžu na plnenie svojich úloh prijať návratné zdroje financovania, len ak

a) celková suma dlhu obce alebo vyššieho územného celku neprekročí 60% skutočných bežných príjmov predchádzajúceho rozpočtového roka a

b) suma splátok návratných zdrojov financovania, vrátane úhrady výnosov a suma splátok záväzkov z investičných dodávateľských úverov neprekročí v príslušnom rozpočtovom roku 25% skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci alebo vyššiemu územnému celku z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.

Pri preverovaní stavu a vývoja dlhu k 30.09.2022 v zmysle § 17 ods. 15 zákona o RPÚS podľa hlavnej knihy, účtovného denníka a rozpočtového denníka obce Vaďovce

***konštatujem***,

že celková suma dlhu obce Vaďovce predstavuje ***83.420,57 € = 12,45712 %*** skutočných bežných príjmov roka 2022 k 30.09. t.j. neprekročila sumu 430.091,16 € = 60 % skutočných bežných príjmov predchádzajúceho rozpočtového roka.

Výpočet pre overenie 60 % podľa § 17 ods. 6 písm. a) zákona o RPÚS:

83.420,57 € x 100 % / 716.818,61 € = *12,45712 %*

716.818,61 € x 0,6 = 430.091,16 €

Suma ročných úrokov zo splátok úverov k 30.09.2022 27.650,69 €

Vzhľadom na sumu skutočných bežných príjmov v roku 2022 k 30.09. ( 716.818,61 €) znížených o prostriedky poskytnuté v roku 2022 obci Vaďovce z rozpočtu iného subjektu verejnej správy a získané na základe osobitného predpisu ( 226.430,03), suma splátok návratných zdrojov financovania, vrátane úhrady výnosov a suma splátok záväzkov z investičných dodávateľských úverov ( 27.650,69 €) neprekročí 25 % týchto príjmov, t.j. neprekročí sumu 122.589,67 €.

Výpočet pre overenie 25 % podľa § 17 ods. 6 písm. b) zákona o RPÚS:

716.818,61 € - 226.460,06 € = 490.358,55 € z toho 25% = 122.589,64 €

27.650,69 € x 100% / 490.358,55 € = *5,64%*

Celková suma dlhovej služby v roku 2022 k 30.09. predstavuje **5,64 %** skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci alebo vyššiemu územnému celku z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.

**Záver:**

Na základe uvedených výpočtov

***konštatujem splnenie oboch zákonných podmienok v zmysle zákona o RPÚS.***

Vo Vaďovciach  dňa: 24.10.2022

predkladá :  *Ing. Mgr. Renáta Saková,* hlavná kontrolórka obce



Doručené elektronicky, dňa: 05.11.2022